EU o evru, Libiji, Japanu
U Briselu je počeo dvodnevni samit evropskih lidera na kojem će se raspravljati o ekonomskim pitanjima, situaciji u Libiji i Japanu
Evropskim liderima neće biti lako uspješno zaključiti samit koji je počeo danas poslijepodne. Godinu dana se radi na mjerama stabilizacije eura, jednako dugo se različite škole mišljenja sukobljavaju kada je riječ o mjerama koje će najefikasnije osigurati zajedničku valutu. Jedni su za strogu kontrolu, drugi za "prijateljsku kritiku", po mogućnosti, samokritiku onih koji opštom potrošnjom narušavaju stabilnost zajedničke valute. Argumenti prvih su da je nemoguća monetarna unija bez finansijske unije, što će reći čvrste kontrole, dok drugi to smatraju ukidanjem finansijskog i svakog drugog suvereniteta evropskih članica. Uz sve ovo, nameće se problem Portugala, gdje nisu podržane mjere štednje tamošnje vlade, jer štednja najčešće znači rezanje fondova i gašenje radnih mjesta. Sve u svemu, puno posla i za prvog čovjeka Evropskog savjeta Hermana van Rompuja. “." A posao, barem kada je riječ o stavu Evropljana o Libiji, neće biti nimalo lak. Za stolom će se naći oni koji, poput Francuske i Velike Britanije, zdušno vode vojnu akciju protiv Gadafija i Njemačka, koja odbija učešće, zalažući se za sankcije, poput blokade libijske nafte. "", kazala je njemačka kancelarka Angela Merkel.